Приложение №1

Правила за ползване на мерите и пасищата на територията на Община Ардино
/изготвени съгласно чл. 37о, ал.2 на Закон за собствеността и ползването на земеделските земи/

І. ОБЩА ЧАСТ
Настоящите правила са изготвени на основание чл.37о, ал.2 от ЗСПЗЗ и съдържат: 
· перспективен експлоатационен план за паша;

· правила за определяне начина на разпределение на общинските пасища, мери и ливади за общо и индивидуално ползване на територията на Община Ардино;
· ветеринарна профилактика;

· построяване на навеси;

· охрана;

· мерки за опазване, поддържане и подобряване на пасищата, мерите и ливадите;

· договори за наем и аренда на пасищата, мерите и ливадите;

· други

ІІ. ПЕРСПЕКТИВЕН ЕКСПЛОАТАЦИОНЕН ПЛАН ЗА ПАША
Перспективният експлоатационен план, е разработен с цел:

1. Чрез успешни практики за паша да се опазват и поддържат в благоприятно състояние природни местообитания и местообитания на видове съгласно изискванията.

2. Дългосрочно опазване на пасищата в Община Ардино и опазване на биологичното разнообразие, с цел преобръщане на негативните промени, причинени от несъобразена с възможностите на природата паша, от изоставяне на пасищата и използване на земите за други цели.
3. В дългосрочен план да се повиши и капацитета за разработване и управление на агроекологични проекти.

4. Установяване на контакти между управляващи, учени и земеделски стопани с цел постигане на максимална ефективност при използване на мерите и пасищата и достигане на максималния възможен екологичен ефект при ефективно разходване на средствата, получени чрез финасовите стимули на ЕС, предназначени за развитие на земеделието.

5. Създаване на модел за формиране на сдружения на земеделските производители, които ще допринесат за по-нататъшното социално развитие и икономически растеж на районите.

6. При разпределяне на пасищата да се отдаде приоритет на земеделски стопанства, покрили европейските изисквания, както и тези с одобрени и изпълняващи в момента проекти по ПРСР за стабилизиране на икономическото състояние на земеделските стопанства и утвърждаване като фактор за развитие на животновъдството.

ІІІ. ПРАВИЛА ЗА ОПРЕДЕЛЯНЕ НАЧИНА НА РАЗПРЕДЕЛЕНИЕ НА  МЕРИТЕ И ПАСИЩАТА ЗА ОБЩО И ИНДИВИДУАЛНО ПОЛЗВАНЕ
Общия размер и местоположението на пасищата, мерите и ливадите за общо и за индивидуално ползване на територията на съответното землище, а именно:
	№
	Землище
	Имоти

/бр./
	площ

/дка/

	1
	Аврамово
	1
	1,118

	2
	Ардино
	61
	111,670

	3
	Ахрянско
	3
	1,912

	4
	Башево
	3
	4,593

	5
	Бистроглед
	10
	15,327

	6
	Богатино
	10
	23,600

	7
	Боровица
	38
	120,609

	8
	Брезен
	32
	113,167

	9
	Бял извор
	185
	464,255

	10
	Главник
	7
	8,814

	11
	Голобрад
	16
	29,238

	12
	Горно прахово
	49
	117,484

	13
	Гърбище
	30
	57,837

	14
	Дойранци
	3
	8,800

	15
	Долно прахово
	7
	25,433

	16
	Дядовци
	49
	110,842

	17
	Еньовче
	8
	21,433

	18
	Жълтуша
	121
	135,200

	19
	Искра
	1
	0,700

	20
	Китница
	5
	8,000

	21
	Кроячево
	36
	85,687

	22
	Латинка
	2
	2,200

	23
	Левци
	9
	32,859

	24
	Ленище
	65
	208,396

	25
	Любино
	7
	22,800

	26
	Мак
	27
	39,817

	27
	Млечино
	17
	48,318

	28
	Падина
	24
	26,726

	29
	Паспал
	2
	2,180

	30
	Песнопой
	4
	6,410

	31
	Правдолюб
	6
	7,400

	32
	Рибарци
	6
	11,088

	33
	Родопско
	19
	54,831

	34
	Русалско
	4
	4,500

	35
	Светулка
	6
	11,400

	36
	Седларци
	13
	19,817

	37
	Синчец
	11
	21,396

	38
	Сполука
	2
	6,532

	39
	Срънско
	2
	5,700

	40
	Стар читак
	3
	15,600

	41
	Стояново
	5
	11,811

	42
	Сухово
	8
	23,279

	43
	Теменуга
	1
	1,000

	44
	Търна
	2
	4,388

	45
	Търносливка
	15
	23,446

	46
	Хромица
	8
	18,954

	47
	Червена скала
	1
	10,000

	48
	Чернигово
	15
	55,200

	49
	Чубрика
	36
	78,516

	50
	Ябълковец
	47
	114,757

	 
	 
	1042
	2355,040


1. Ежегодно в срок до 01.03. на текущата година общински съвет определя с решение пасищата, мерите и ливадите за общо и индивидуално ползване и предоставя на кметовете и кметските наместници списък с данни за имотите.
2. Ежегодно в срок до 10.03. собствениците на пасищни животни заявяват писмено желанието си за ползване на пасищата с подаване на заяление до кмета на общината. Заявлението съдържа информация за броя на пасищните животни и за начина на ползване на пасищата, мерите и ливадите – индивидуално, при условията на общо ползване или чрез сдружение /като посочва упълномощеното от него лице, което да го представлява пред работната група/. 


3.  Изгражда се комисия за разпределяне на пасищата, мерите и ливадите 


4. Комисията разглежда постъпилите заявления и пропорционално на броя на животните на всеки стопанин извършва разпределение на наличните пасища, мери и ливади, съгласно предоставения от общината списък с данни за имотите. 


5. Постъпилите заявления се разглеждат от комисията, в срок до 01.05. на текущата година.
Изготвя се списък с разпределение на пасищата, мерите и ливадите.
5.1. Комисията заседава при наличие на обикновено мнозинство. Всички решения се вземат с обикновено мнозинство от присъстващите. На базата на заключенията на комисията, кмета на Общината сключва договор с кандидатите.          
5.2. В случаите, когато наличните мери и пасища са недостатъчни за паша на животните, за всички ползватели се прилага редукционен коефициент. 
ІV. ПРАВИЛА ЗА ПОЛЗВАНЕ НА ПАСИЩА, МЕРИ И ЛИВАДИ ОТ ОПФ
1. За опазване и поддържане на пасищата в добро земеделско и екологично състояние не се допуска:
- нарушаване целостта на почвения слой - разкопаване, вземане на чимове, разораване;

- преминаването и движението с моторни превозни средства в самото пасище;

- едновременното струпване на големи стада с животни на едно и също място за едновременно пашуване и за водопой.

- промяна на предназначението им и използване за неземеделски нужди;

- замърсяването им с битови, производствени, опасни и др. отпадъци;

2. За опазване и поддържане на местообитанията при паша не се допуска:
- паленето на огън извън определените, обезопасени и обозначени за това места;

- унищожаването на видовете от флората, чрез изкореняване, изкопаване, сеч, промени в ландшафта;

- оставянето на пашуващите животни без надзор;

- внасяне на неприсъщи видове – засяване на култивирани растения в границите на пасището;

- внасянето на минерални торове за подобряване на тревостоя и използване на утайки от пречистването на отпадни води;

- опожаряване на дървесна, храстова и тревна растителност по пасищата с цел предизвикване нов подраст;

- нарушаване съществуващите полски граници /синори/ в блока на земеделското стопанство и/или земеделския парцел;

3. За опазване и поддържане на пасищата в добро земеделско и екологично състояние се допуска:
- поддържане в добро състояние наличните инфраструктурни обекти за водопой – чешми, корита.

- извършване на частично засяване или възстановяване и подхранване на мерите и пасищата;

- опазване от ерозиране, заблатяване, засоляване и други увреждания;

 
- почистване от нежелана растителност – орлова папрат, черемика, айлант, аморфа и къпина;

- за земеделските земи с висока продуктивна стойност, земите попадащи в националната екологична мрежа Натура 2000 и защитените територии, в зависимост от завареното положение на пасището се разрешава да се оставят мозаечно разположени единични или групи дървета храсти и/или синори, до 20% от общата затревена площ;

 
- опазване на земеделските площи в близост до гори от навлизането на дървесна и храстовидна растителност в тях; 

4. Задължения на Общината за поддържане на мерите и пасищата:

- да предоставя периодична информация и методически указания на ползвателите относно необходимите мероприятия по поддържане и опазване на мерите и пасищата;

- да осигури безпрепятствено ползване на предоставените мерите и пасищата – общинска собственост;

- да извършва проверка за поддържане на имотите – мери и пасища в добро земеделско и екологично състояние.

5. Задължения на ползвателите за поддържане на мерите и пасищата:

- земеделските стопани, ползващи постоянно затревените площи са задължени да поддържат минимална гъстота от 0,15 животински единици на хектар;

- в случай, че не са в състояние да поддържат минимална гъстота от животински еденици /едър рогат добитък, дребен рогат добитък, еднокопитни/ в предоставените им пасища и мери да извършват минимум една коситба за съответната година до 15 юли за равнинните райони и до 15 август за планинските райони включени в обхвата на необлагодетелстваните планински райони; 

- да използват мерите и пасищата рационално и щадящо;

- да не допуснат по никакъв начин навлизането на животните си в земеделски земи освен определените за тяхно ползване мери и пасища;

- да извършват мероприятията описани в т.4.3 с цел поддържане на предоставените мери и пасища.
"Животинска единица" по смисъла на ЗСПЗЗ е условна единица за приравняване на броя на различните видове и категории животни, както следва:

1. един кон над 6-месечна възраст, един бивол и едно говедо над двегодишна възраст се равнява на една животинска единица;

2. говедо или бивол на възраст от 6 месеца до две години се равнява на 0,6 от животинска единица;

3. една овца или една коза се равнява на 0,15 от животинска единица.

6. Националните стандарти са задължителни за изпълнение от всички земеделски стопани, собственици и/или ползватели на земеделски земи, които ще получават подпомагане по различните схеми на Общата селскостопанска политика (ОСП), допълнителните национални плащания и мерките от Програмата за развитие на селските райони.
 7. Условията за поддържане на земята в добро земеделско и екологично състояние не отменят задълженията на собствениците или ползвателите на земеделски земи по Закона за опазване на земеделските земи, Закона за собствеността и ползването на земеделските земи и други нормативни актове.

V. ВЕТЕРИНАРНА ПРОФИЛАКТИКА

Мерките за  ветеринарна профилактика и борба срещу болестите по животните са посочени в Държавната профилактична програма за задължителните мерки за профилактика и борба срещу болестите по животните през 2010 г., съгласно чл.118, ал.1 от ЗВД.


При поява на заразна болест генералният директор на НВМС издава заповед, с която определя мерките за ограничаване и ликвидиране на болестта. Постоянно действащите към областните управи и кметства на общини  епизоотични комисии предприемат действия за изпълнение и контрол на взетите мерки за предотвратяване или ликвидиране на заболяването до стабилизирането на обстановката. В зависимост от епизоотичната обстановка се провеждат меропрития за обезвреждане на околната среда, химизация на биотопи, почистване и райониране на пасищата, хигиенизиране на водопои или налагане на забрана върху използването им при необходимост.
В обявените огнища на заразни болести се провеждат задължителни /текущи и заключителни/ дезинфекции, дезинсекции и дератизации предвидени в съответната наредба. 

VІ. ПОСТРОЯВАНЕ НА НАВЕСИ
Построяването на навеси пасища и мери се извършва съгласно изискванията на Закона за опазване на земеделските земи.

VIІ. ОХРАНА
Ползвателите на пасища, мери и ливади от общинския поземлен фонд организират охраната на ползваните от тях имоти, включени в договора за наем и за които са поели задължението да ги подържат в добро земеделско и екологично състояние.

VIІI. ДОГОВОРИ ЗА НАЕМ И АРЕНДА НА ПАСИЩАТА, МЕРИТЕ И ЛИВАДИТЕ ПО РЕДА НА ЧЛ.37И И ЧЛ.37О ОТ ЗСПЗЗ

Сключване на договори за наем или аренда на пасищата, мерите и ливадите се извършва след подаване от правоимащите лица на Заявление по образец до кмета на Община Ардино, в срок до 10 март към което прилагат следните документи:

1. Копие от документ за самоличност за физическите лица;
2. Копие от документ за регистрация или единен идентификационен код на юридическото лице или едноличния търговец, съгласно чл.23 от Закона за търговския регистър;

3. Копие от документ за самоличност представляващо търговеца при провеждането на процедурата или документ за самоличност и нотариално заверено пълномощно на упълномощеното от него лице;

4. Опис на видовете и броя пасищни селскостопански животни, отглеждани в животновъден обект, регистриран в Интегрираната информационна система на БАБХ;

5. Декларация по чл.99, ал.1, т.4 от ППЗСПЗЗ;


Договорите за наем или за аренда на мерите и пасищата се сключват между кмета на общината и наемателя или арендатора и се регистрират в общинска служба по земеделие. 

VІІІ.  ПОДДЪРЖАНЕ НА ПАСИЩАТА, МЕРИТЕ И ЛИВАДИТЕ
        Поддържането на мерите и пасищата в добро земеделско и екологично състояние за общо и за индивидуално ползване е съответно за сметка на ползвателите.

